
МИНИСТЕРСТВО НА ОКОЛНАТА СРЕДА И ВОДИТЕ 

ДО
Г-ЖА ВЕРА СТАЕВСКА
ПРЕДСЕДАТЕЛ НА 
УПРАВИТЕЛНИЯ СЪВЕТ НА
СДРУЖЕНИЕ ЗА ИЗСЛЕДОВАТЕЛСКИ ПРАКТИКИ
ИНИЦИАТИВИ „ЗЕЛЕНИ ЗАКОНИ“
email: sip.bulgaria@gmail.com

КОПИЕ:
МИНИСТЕРСТВО НА 
РЕГИОНАЛНОТО РАЗВИТИЕ
И БЛАГОУСТРОЙСТВОТО

МИНИСТЕРСТВО НА ЗЕМЕДЕЛИЕТО
И ХРАНИТЕ

МИНИСТЕРСТВО НА 
ВЪТРЕШНИТЕ РАБОТИ

ОБЛАСТЕН УПРАВИТЕЛ 
НА ОБЛАСТ БУРГАС

АГЕНЦИЯ ПО ГЕОДЕЗИЯ
КАРТОГРАФИЯ И КАДАСТЪР

Относно: Противозаконна промяна на типа собственост на държавни имоти на МЗХ и МВР в Природен парк Беласица


УВАЖАЕМA Г-ЖО СТАЕВСКА,

Във връзка с Ваше писмо, с вх. № НСЗП-345/08.07.2026 г. т в Министерство на околната среда и водите (МОСВ), относно промяна на вида държавна собственост на поземлени имоти 37349.800.384, 87134.90.270, 65293.67.8, 37989.90.542, 37989.90.382, 03294.200.810 и 56126.43.37, в границите на Природен парк „Беласица“, Ви уведомявам следното: 
Във връзка с постъпилия сигнал беше извършена проверка от Регионалната инспекция по околната среда и водите (РИОСВ) – Благоевград от която е установено, че посочените в сигнала поземлени имоти с идентификатори 37349.800.384, 87134.90.270, 65293.67.8, 37989.90.542, 37989.90.382, 03294.200.810 и 56126.43.37 попадат в границите на Природен парк „Беласица“. Природен парк „Беласица“, е обявен и с граници определени със Заповед № РД-925 от 28.12.2007 г. на министъра на околната среда и водите (обн., ДВ, бр. 8 от 2008 г.), заведен под номер 11 в Държавния регистър на защитените територии. 
Съгласно чл. 10, ал. 1 от Закона за защитените територии, собствеността на държавата, която не е изключителна държавна собственост, върху горите, земите и водните площи, включени в защитените територии по закона, е публична.
[bookmark: _GoBack]При извършената от РИОСВ – Благоевград проверка в информационната система на Агенцията по геодезия, картография и кадастър е установено, че за посочените поземлени имоти видът на правото на собственост е отразен, като „частна държавна собственост“.
Предвид установеното и с оглед разпоредбата на чл. 10, ал. 1 от Закона за защитените територии, РИОСВ – Благоевград е сезирала компетентните органи и институции за предприемане, в рамките на предоставените им правомощия, на необходимите законосъобразни действия за привеждане на правния статут на имотите в съответствие с нормативните изисквания, включително при необходимост чрез предприемане на действия по съставяне или изменение на актовете за държавна собственост и отразяване на съответните промени в кадастралната карта и кадастралните регистри.
Министерството на околната среда и водите, в рамките на правомощията си по Закона за защитените територии, ще проследи предприетите действия по привеждане на статута на посочените имоти в съответствие с приложимите нормативни изисквания.

КОСТАДИН ГЕШЕВ

Заместник-министър на околната среда и водите

